
Rhesymwaith

Mae’r profiad dewisol yn gyfle datblygiad proffesiynol na chaiff ei asesu i ddarpar athrawon. Fe’i cynhelir mewn lleoliad ysgol ac mae’n canolbwyntio ar sicrhau gwell gwybodaeth a dealltwriaeth o faes sy’n gysylltiedig â diddordeb personol.

Bydd y darpar athrawon yn dilyn pwnc penodol neu thema o ddiddordeb gan gyflawni gweithgareddau megis:

· Arsylwi;
· Cynnal cyfweliadau;
· Darllen ymchwil;
· Cymryd rhan mewn deialog broffesiynol.

Yn ystod yr ymweliad, dyrannir amser ar gyfer gwahanol fathau o weithgarwch er mwyn sicrhau y caiff pob unigolyn ystod eang o brofiadau mewn pwnc/thema benodol.  Y bwriad yw bod darpar athrawon yn cael profiad y gellir ei gymharu, gan gyfoethogi eu dealltwriaeth a rhoi mantais arbennig iddynt wrth geisio am swyddi mewn ysgolion.

Ar ôl gwneud y profiad dewisol, mae’r darpar athrawon yn dosbarthu eu canfyddiadau i’r gymuned broffesiynol yn y lleoliad dewisol, e.e. athrawon, llywodraethwyr, neu’r tîm arweinyddiaeth er mwyn dangos eu dealltwriaeth a rhannu â’r ysgol elfennau cadarnhaol o’r wybodaeth newydd a enillwyd.  Gellir gwneud hyn trwy ddefnyddio model arfer da Estyn, sydd ar gael trwy ddilyn y ddolen ganlynol: 
https://www.estyn.llyw.cymru/arfer-effeithiol/gwella-lles-safonau-cyrhaeddiad?_ga=2.1573172.466440709.1579862773-639190228.1540565648

Trefniadau

Cynhelir y profiad dewisol oddi mewn i’r Rhwydwaith lle gosodwyd y darpar athro drwy gydol y rhaglen TAR.   Bydd Tiwtoriaid Prifysgol (Proffesiynol) yn paru diddordebau darpar athrawon gyda’r lleoliadau sydd ar gael ymhob Rhwydwaith. 

Bydd pob profiad yn amrywio ychydig yn ôl y lleoliad, fodd bynnag, y disgwyl yw y bydd pob darpar athro yn treulio pum niwrnod yn yr ysgol ac y bydd rôl cydlynydd profiadau dewisol wedi ei dyrannu i aelodau staff yr ysgol ar gyfer ymweliad dewisol ar ei hyd. 

Disgwyliadau

Rôl y darpar athro:

· Llunio rhesymwaith ar gyfer dewis y profiad dewisol;
· Ymgysylltu’n llawn â’r profiad dewisol er mwyn gwella eu gwybodaeth a’u dealltwriaeth;
· Cynnal ymchwil bersonol sy’n gysylltiedig â’r maes/pwnc;
· Rhannu’r profiad ag amrywiaeth o gynulleidfaoedd mewn modd proffesiynol;
· PebblePad - dylid lanlwytho tystiolaeth o’r Profiad Dewisol i adran “Ymchwil” Llyfr Gwaith y Pasbort Dysgu Proffesiynol (PDP).
Rôl yr ysgol:

· Dyrannu aelod o’r staff yn “gydlynydd profiadau dewisol” i’r tîm darpar athrawon;
· Sicrhau y caiff y darpar athrawon gymorth gan aelodau staff allweddol gydol y profiad;
· Darparu ystod eang o gyfleoedd i ddarpar athrawon gasglu gwybodaeth; 
· Ymroi i ddeialog adfyfyriol â’r darpar athrawon ar wahanol adegau;
· Croesawu’r arsylwadau a’r sylwadau y mae darpar athrawon yn eu gwneud.

Rôl y Brifysgol:

· Sicrhau y caiff darpar athrawon eu paratoi ar gyfer y profiadau dewisol;
· Cefnogi darpar athrawon a’r ysgol mewn triawd o ddeialog adfyfyriol;
· Tiwtor y Brifysgol (Proffesiynol) i gefnogi Rhwydweithiau yn y modd y trefnir y profiad.

Rhesymwaith darpar athrawon ar gyfer dewis profiad dewisol

Mae angen i ddarpar athrawon ddangos mesur uchel o ymgysylltu â’r cynnig dewisol o’r cychwyn a thystiolaeth o gynnal ymchwil hunangyfeiriol yn eu dewis faes cyn y profiad.  Wrth ddewis o’r ystod o gyd-destunau ymchwil a gynigir gan eu Rhwydwaith, dylai darpar athrawon ystyried y cwestiynau canlynol:






Amserlen Awgrymedig ar gyfer Profiad Dewisol TAR

	Lleoliad a Dyddiad
	Gweithgarwch

	
Diwrnod 1 

Dydd Llun 
2.3.20

Ysgol Ddewisol

Cyfarfod
	
Diwrnod Cynefino – dod i adnabod yr ysgol a’i chyd-destun lleol. 

Er enghraifft:
· Disgwyliadau ynghylch ymddygiad proffesiynol yn yr ysgol
· Dyrannu ystafell ganolfan/lle gwaith
· Taith o gwmpas yr ysgol a chyfarfod â phobl allweddol

Cyfarfod – caiff darpar athrawon gyfle i rannu eu rhesymwaith a’u ffocws  gyda chydlynydd y profiadau dewisol a gyda’i gilydd yn fodd o ymarfer eu llinellau ymholi. 

[bookmark: cysill]Cyfarfod – caiff darpar athrawon gyfle i ymwneud â pholisïau perthnasol yr ysgol. 

Gyda chydlynydd y profiadau dewisol, dylid cynllunio’r cyfleoedd i gasglu data a chytuno arnynt.




	
Diwrnodau 2 a 3 

Dydd Mawrth 
3.3.20

&

Dydd Mercher 
4.3.20

Ysgol Ddewisol

Prawf
	
Prawf – Casglu Data

Mae darpar athrawon yn dechrau dilyn eu llinellau ymholi ac yn casglu data cyffredinol i geisio ateb eu cwestiynau ymchwil. 

Gallai’r gweithgarwch hwn gynnwys:
· Cyfweld staff perthnasol;
· Llwybr staff/disgyblion (grŵp);
· Craffu ar bolisïau/dogfennau;
· Llais y disgybl (grwpiau);
· Ystyriaeth o gysylltiadau ehangach – amlasiantaethol, cymunedol, rhieni;
· Holiadur;
· Adolygu’r data;
· Adolygu’r cyfleoedd dysgu proffesiynol;
· Ystyried materion ehangach sy’n berthnasol i’r maes ymchwil – pwyntiau pontio, cyfraniad llywodraethwyr.

Bydd pob ystyriaeth foesegol o ran gwybodaeth ddienw a chydsyniad wedi cael sylw ym mharatoadau’r Brifysgol.





	
Diwrnod 4 

Dydd Iau 
5.3.20

Ysgol Ddewisol

Paratoi i Rannu
	
Adfyfyrio, Adolygu ac Egluro (Darpar athrawon a Chydlynydd y profiadau dewisol)  

Dylai darpar athrawon ddefnyddio’r amser i adolygu ac egluro unrhyw agwedd ar ei hymchwil sydd heb ei hateb.

Dylid rhannu’r canfyddiadau â chyfoed er mwyn cynnig llygad feirniadol, ac wedyn dylid cwblhau’r adroddiad.

Dylai cydlynydd y profiadau dewisol sicrhau bod yr holl ddarpar athrawon ar drywydd cwblhau’r adroddiad.




	
Diwrnod 5

Dydd Gwener 
6.3.20

Ysgol Ddewisol

Rhannu
	
Cyflwyno mewn Lleoliad Proffesiynol (Rhannu)

Ar ddiwrnod olaf yr profiad dewisol bydd pob darpar athro yn cyflwyno’r adroddiad mewn lleoliad proffesiynol gyda staff yr ysgol.

Dylai’r cyflwyniadau fod ar ffurf crynodeb gweithredol ac ni ddylent fod yn hir.  

Dylai darpar athrawon ganolbwyntio ar sgiliau cyflwyno gan gynnwys mynegi syniadau’n glir, defnyddio tystiolaeth i gefnogi honiadau a chyfathrebu mewn modd proffesiynol sy’n cefnogi deialog broffesiynol. 

Dylid lanlwytho tystiolaeth o’r Profiad Dewisol i adran “Ymchwil” Llyfr Gwaith y Pasbort Dysgu Proffesiynol (PDP).







Cwestiwn 1


 Beth yw eich rhesymau dros ddewis y profiad dewisol hwn?


 A yw'n perthnasu i agwedd o astudiaeth flaenorol?


Cwestiwn 2


 Pa ddarllen allweddol yr ydych eisoes wedi ei wneud? 


 A ydych chi'n dewis o safle gwybodus i elwa'n llawn o'r profiad? 


Cwestiwn 3


 Beth ydych chi'n bwriadu dysgu o'r profiad dewisol? 


 Pa linellau ymholi sydd wedi eu codi o'ch darllen? 


 A oes tystiolaeth o ymgysylltu â'r maes mewn profiadau eraill e.e. gwirfoddoli yn y gymdeithas, clybiau a chymdeithasau?


 A yw'n perthnasu i ddarpar gynlluniau e.e. y dewis cyfnod neu math o ysgol? 


 Ydych chi'n medru siarad am beth o'ch darllen allweddol i gyfiawnhau eich dewis? 





 Ydych chi wedi ffurfio rhai cwestiynau ymchwil?


 Pa fethodolegau y gallech eu defnyddio?

